идентифицират ползвателите, подали искане за достъп, като се уверяват, че те са служители на организацията;
 б)
 да информират ползвателите за задълженията им да поддържат сигурността на системата;
 в)
 да проверяват дали ползвателите имат право на изискваното равнище на привилегии въз основа на техните задачи и на позицията им в йерархията;
 г)
 да отправят искане за прекратяване на правата на достъп, когато те вече не са необходими или липсва основание за достъп;
 д)
 да докладват своевременно за всяко съмнително събитие, което би могло да засегне сигурността на системата;
 е)
 да гарантират постоянно точността на данните за идентифициране на ползвателите, като съобщават всяка промяна;
 ж)
 да вземат необходимите предпазни мерки за защита на данните и търговската тайна в съответствие с разпоредбите на Съюза и националните разпоредби;
 з)
 да информират Комисията за всички промени, които засягат способността на органите на държавите членки или ползвателите на SFC2021 да изпълняват отговорностите по точка 2.1 или личната им способност да изпълняват отговорностите по букви а)—ж).
 2.5.
 Да въведат механизми с цел да се гарантират защитата на неприкосновеността на личния живот на физическите лица и търговската тайна за юридическите лица в съответствие с Директива 2002/58/ЕО (3), Регламент (ЕС) 2016/679 (4) и Регламент (ЕС) 2018/1725 (5) на Европейския парламент и на Съвета.
 2.6.
 Да приемат национални, регионални или местни политики за информационна сигурност за достъпа до SFC2021 въз основа на оценка на риска, които се прилагат за всички органи, използващи SFC2021, като се обръща внимание на следните аспекти:
 а)
 в случай на пряко използване — аспектите, свързани със сигурността на информационните технологии в работата, извършвана от лицето (или лицата), което отговаря за управлението на правата на достъп съгласно точка 2.4;
 б)
 за национални, регионални или местни компютърни системи, свързани към SFC2021 чрез технически интерфейс като част от информационните системи за управление и контрол на държавата членка съгласно точка 2.3 — мерките за сигурност за тези системи, които позволяват привеждане в съответствие с изискванията за сигурност на SFC2021 и които обхващат:
 i)
 физическа сигурност;
 ii)
 контрол на носителите на данни и на достъпа;
 iii)
 контрол на съхранението;
 iv)
 контрол на достъпа и на паролите;
 v)
 мониторинг;
 vi)
 взаимосвързаност със SFC2021;
 vii)
 комуникационна инфраструктура;
 viii)
 управление на човешките ресурси преди наемане на работа, по време на работа и след напускане;
 ix)
 управление на последиците от инциденти.
 2.7.
 При поискване да предоставят на Комисията документа (или документите), в който се съдържат политиките, посочени в точка 2.6.
 2.8.
 Да назначат лице (или лица), отговарящо за поддържането и прилагането на национални, регионални или местни политики за сигурност на информационните технологии, и да действат като звено за контакт с лицето (или лицата), посочено от Комисията и упоменато в точка 1.4.
 3. Съвместни отговорности на Комисията и на държавите членки
 3.1.
 Да гарантират достъпност до SFC2021 пряко — чрез интерактивен потребителски интерфейс (уеб приложение), или чрез технически интерфейс, използващ предварително зададени протоколи (уеб услуги), който позволява автоматично синхронизиране и предаване на данни между информационните системи на държавите членки и SFC2021.
 3.2.
 При електронния обмен на данни да посочват датата на електронното предаване на информацията от